पाएं अपने शहर की ताज़ा ख़बरें और फ्री ई-पेपरडाउनलोड करें
पश्चिमी विक्षोभ और ट्रफ लाइन के चलते रविवार को मौसम में बदलाव देखा गया। सुबह से बादल छाए रहे, इसके चलते तेज धूप से लोगोें को राहत मिली, तो वहीं दूसरी जिले के बरेली में शनिवार की दोपहर में एक घंटे तक तेज बारिश हुई। इतना ही नहीं हल्के ओले गिरने की भी जानकारी मिली है। यहां हुई तेज बारिश से सड़कें तरबतर हो गईं और पानी भी जमा हो गया। इसके चलते लोगों को तेज गर्मी से भी राहत मिली। इसके अलावा उदयपुरा में तेज हवा और गरज चमक के साथ करीब 10 मिनट तक बूंदाबांदी हुई है।
दिन व रात का पारा गिरा
तेज हवा, बारिश और बादल छाए रहने से 24 घंटे में ही दिन और रात के तापमान में बड़ी गिरावट दर्ज की गई है। जहां एक और दिन का तापमान 4.4 डिग्री लुढक़कर 37.4 डिग्री पर आ गया तो वहीं दूसरी और रात के तापमान में भी 4 डिग्री की गिरावट हुई है। इसके बाद रात का तापमान भी 22.4 डिग्री पर आ गया।
मौसम में आगे: गरज चमक के साथ हो सकती है हल्की बारिश
भोपाल मौसम केंद्र के मौसम वैज्ञानिक पीके साहा के मुताबिक सोमवार को कहीं-कहीं गरज चमक के साथ हल्की बारिश हो सकती है। वहीं हवा की गति भी तेज रहने की संभावना बनी हुई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva hin_Deva zho_Hant eng_Latn